A) INDICTIO CAPITULI GENERALIS Nos, frater Franciscus Trouvé, abbas Cistercii, *etc. ut in aliis Indictionibus*, Salutem, spiritumque sapientiae et intellectus. Ineffabili Summi Dei Providentia, per universas Europae partes, regnante — et utinam regnatura de die in diem — optatissima ac felicissima pace, paternae sollicitudinis nostrae praecipuum semper erit invigilare omnibus quae Ordini nostro Cisterciensi, tam in capite quam in membris, proficere possunt, nihil ad hoc utilius nobis videtur quam frequens Capitulorum nostrorum generalium convocatio. Quapropter, ut ad maiorem Dei gloriam, Beatissimae semper Virginis Deiparae honorem, animarum salutem, sacri Ordinis nostri incrementum, utilitatemque publicam omnia cedant, Capitulum generale anno currente millesimo septingentesimo octogesimo sexto, die octava Maii, quae incidit in feriam secundam Dominicae tertiae post Pascha, in nostro Cistercii archicoenobio, unicuique vestrum, tenore praesentium paterna nostra generali, seu totius Ordinis plenaria auctoritate, celebrandum indicimus, ordinamus, ac decernimus ; in quo Capitulo, antiquorum patrum nostrorum more, eorumque zelo pacis, pariter unionis, concordiae, charitatis et prudentiae succensi et animati, de agendis, statuendis et ordinandis Ordinis nostri negotiis, iuxta regulares constitutiones nostras, vobiscum tractare proponimus ac deliberare. Vos itaque omnes et singulos, paterno affectu, hortamur, ut officii vestri, fideique nobis et Ordini praestitae memores, amotis quibuslibet obstaculis, adesse studeatis, districte praecipientes in virtute salutaris obedientiae nobis debitae, quatinus legitimo cessante impedimento nobis et Capitulo generali intimando, religioso simul et decente instructi comitatu a nostris praefixo statutis, Cistercium, ad Capitulum generale, intra praedictam diem, ibidem celebrandum conveniatis, ut ea ipsa die mane primam nostram sessionem tenere valeamus. Iniungimus autem singulis patribus immediatis et vicariis generalibus ac commissariis a nobis deputandis, ut monasteriorum utriusque sexus ipsis immediate subiectorum, eorumque visitationi concreditorum, statum tum spiritualem tum temporalem trutinent et expendant, eumque a superioribus localibus subsignatum exigant et excipiant, Capitulum nostrum generale desuper informaturi. Ordinamus demum, ut singulis utriusque sexus monasteriis, praedicta die octava et sequentibus, quibus idem Capitulum celebrabitur, missae votivae de Spiritu Sancto, ut moris est, dicantur ; et pia Deo vota, tam privata quam publica, offerantur, ut divina nos omnes in Dei nomine tunc congregatos gratia praeveniet et adiuvet, in statuendis iis quae et Altissimo placita fuerint, simul et universo Ordini nostro salutaria. Cum autem harum praesentium originale ad singulos deferri et transmitti nequeat, volumus ut eius transumptis [transsumptis] et impressis, ab aliquo reverendorum Congregationum praesidum, et vicariorum generalium vel a procuratore nostro generali in Urbe, aut ab alterutro secretariorum nostrorum subscriptis, et nostro eorumve sigillo munitis, eadem fides, quae ipsarum originali, adhibeatur. Datum in archicoenobio nostro Cisterciensi, sub nostro, secretariorumque nostrorum signo manuali, et maioris contrasigilli impressione, anno Domini millesimo septingentesimo octogesimo sexto, die vero quarta mensis Ianuarii. Sic signatum : F. Franciscus, abbas generalis Cisterciensis. Contrasignatum : F. Petrus Antonius Chaiget, secretarius. F. Leodegarius Gilly, secretarius. Locus sigilli. B) Ordinatio capituli *Diffinitores* : Rmus D. N. abbas generalis, s. th. d. ; Rdus adm D. abbas de Firmitate ; Rdus adm D. abbas de Claravalle, s. th. d. ; Rdus adm D. abbas de Morimundo ; R. D. abbas de Valleclara ; R. D. de Sancto Sulpitio ; R. D. de Fulcardimonte ; R. D. de Castillione ; R. D. de Alna ; R. D. de Stamedio ; R. D. de Petris ; R. D. de Pietate ; R. D. de Valle dulci ; R. D. de Caritate ; R. D. de Claroloco ; R. D. de Belloprato ; R. D. de Freistorf ; R. D. de Ecureyo ; R. D. de Marsilliaco ; R. D. de Pinu ; R. D. de Portagloni ; R. D. de Valcellis ; R. D. de Grossobosco ; R. D. de Riveto. *Confessarii* : R. D. abbas de Valleclara ; R. D. abbas de Castillione ; R. D. abbas de Stamedio ; D. prior de Cistercio ; D. provisor collegii S. Bernardi Parisiensis ; D. prior de Campisbonis. *Consultores* : R. D. abbas de S. Sulpitio ; R. D. abbas de Grossobosco ; R. D. abbas de Alna ; R. D. abbas de Pietate ; R. D. abbas de Ecureyo ; R. D. abbas de Valcellis ; R. D. abbas de Valledulci ; D. prior de Campisbonis ; D. provisor collegii S. Bernardi Parisiensis. *Magistri caeremonarium* : R. D. abbas de Stamedio ; R. D. abbas de S. Sulpitio ; D. prior Cistercii ; D. prior de Campisbonis ; D. provisor collegii S. Bernardi Parisiensis. *Auditores computationum* : R. D. abbas de Petris ; R. D. abbas de Valle dulci ; R. D. abbas de Valleclara ; D. prior de Campisbonis ; D. prior de Reliquiis ; D. cellerarius Cistercii ; D. procurator collegii S. Bernardi Parisiensis ; D. Dolard, secretarius R. D. abbatis de Claravalle. *Contractuum examinatores* : R. D. abbas de Valcellis ; R. D. abbas de Ecureyo ; R. D. abbas de Grossobosco ; R. D. abbas de Portagloni ; R. D. abbas de S. Sulpitio ; D. prior Cistercii ; D. provisor collegii S. Bernardi Parisiensis ; D. prior de Monte Stellato. *Receptores excusationum* : R. D. abbas de Valleclara ; R. D. abbas de Castillione ; R. D. abbas de Portagloni ; R. D. abbas de Ecureyo ; R. D. abbas de Grossobosco ; D. prior de Gaudio ; D. prior de Leula ; D. prior de Bella Aqua ; D. prior de S. Lazaro. *Notarius capituli generalis* : R. D. abbas de Castillione. *Notarii diffinitorii* : R. D. abbas de Valcellis ; R. D. abbas de S. Sulpitio. *Promotores causarum* : R. D. abbas de Portagloni ; R. D. abbas de Grossobosco. *Notarii ad pedes* : D. de Saint-Paul, secret. Rmi D. N., D. Gilly, secret. Rmi D. N. pro extraneis. *Portarii* : D. prior de Reliquiis ; D. Combette, secret. Rdi adm D. abbatis Morimundi.  * * * C) ORATIONES Pro Sanctissimo Domino Nostro Pio VI Summo Pontifice. Pro Eminentissimis Ecclesiae Cardinalibus, et maxime pro Eminentissimo domino Cardinali sacri Ordinis nostri Protectore. Pro Illmis et Rmis in Christo Patribus Patriarchis, Primatibus, Archiepiscopis, Episcopis ac pro Rmo D. N. ceterisque admodum Rdis D. Abbatibus, abbatissis, prioribus, priorissis, sacerdotibus, clericis et omnibus personis ecclesiasticis, dicantur tres missae, una de Spiritu Sancto, altera de Sancta Cruce, tertia de Sanctissima Maria Virgine, a singulis sacerdotibus Ordinis universi. Pro Serenissimo et Augustissimo Romanorum Imperatore Iosepho II. Pro Serenissimo D. D. Ludovico XVI, Galliarum et Navarrae Rege Christianissimo. Pro Augustissima Regina nostra. Pro Serenissimo Delphino nostro et pretiosissima stirpe regia. Pro Catholico Hispaniarum Rege. Pro Poloniarum Rege Orthodoxo. Pro Serenissimo Rege Sardiniae, necnon Sabaudiae Duce. Pro nobilissima stirpe Illmorum Ducum Burgundiae, inclytae matris nostrae Cistercii praecipuorum fundatorum. Et generaliter pro omnibus aliis Regibus, Reginis, rebusque publicis, in quorum ditionibus altaria nostra felicissime sunt posita, dicantur tres missae, una de Spiritu Sancto, altera de Sancta Cruce, tertia de Sanctissima Virgine, a singulis sacerdotibus universi Ordinis. Duas has partes (A/B/) tantum depromere possumus in libro cui titulus *Nomasticon Cisterciense* … Solesmis, 1892, in quo D. Hugo Séjalon publicavit ex ms Aquabellae, pp. 614-647 *Acta capituli generalis S. O. cisterciensis, quod Cistercii celebratum est anno Domini 1786, die octava mensis maii et sequentibus*. Quae Acta subsignata sunt ut sequitur : F. Franciscus, abbas generalis Cisterciensis ; F. Ant. L., abbas de Firmitate ; F. Ludovicus abbas Claraevallis ; F. Antonius abbas Morimundi ; F. Habourg abbas de Claroloco ; F. Bricard de Valleclara abbas, vicarius ; etc. * * * In eadem sua editione D. Séjalon addidit insuper : D) *Mémoire du roi* pour servir d’instruction particulière aux Sieurs Vidaud de la Tour, Conseiller d’État, et Amelot de Chaillou, Maître des Requêtes ordinaire de l’Hôtel de sa Majesté, et Intendant de Justice, Police et Finances en sa province de Bourgogne, lesquels assisteront au chapitre général de l’ordre de Cîteaux. pg. 727-729. E) *Procès-Verbal du chapitre général de Cîteaux tenu en* 1786 *subsignatum* : Vidaud, Amelot et Dutertre de Veteuil pg. 729-757. F) *Suit la teneur des représentations* faites au Roy et à nos Seigneurs de son Conseil par les abbés premiers Pères et les abbés et prieurs de l’Ordre de Cîteaux qui ont assisté au Chapitre, *subsignatum* : Fr. Ant. Louis, l’un des premiers Pères de l’Ordre abbé de la Ferté ; fr. L. M. Rocourt, abbé de Clairvaux, l’un des premiers Pères de l’Ordre ; fr. Antoine, abbé de Morimond, l’un des premiers Pères de l’Ordre ; fr. H. abbé de Clairlieu ; fr. de Turicque, abbé de Freistofff [Freistorff] ; fr. de Laurencin, abbé de Foucarmont, Père immédiat de l’Ordre et vicaire général de l’Ordre ; fr. Prieur, abbé de Marcilly, vicaire général ; fr. Hyacinthe, abbé de Bouillas, vicaire général ; fr. de Moyria, abbé d’Ecurey, vicaire et procureur général de l’Ordre ; fr. A. Peuvron, abbas de Valcellis, vicarius generalis ; fr. G. Bricard, abbé de Vaucler, père immédiat dans l’Ordre, vicaire général ; fr. Claude, abbé de Saint-Sulpice, père-immédiat et vicaire général dans l’Ordre ; fr. Fr. abbé de Vauxladouce ; fr. de Cressac, abbé du Pin, vicaire général ; fr. de Thomas d’Orves, abbé du Rivet ; fr. Kirkelte, abbé de la Charité-sur-Lézine ; fr. Benoît Dartois, abbé de la Piété ; fr. Bernard, abbé de Beaupré ; fr. Gérard, abbé d’Aulne, vicaire général ; fr. Bernard, abbé de Tamié, vicaire général ; fr. Alexis, abbé de Grosbos, vicaire général ; fr. Chaiget, prieur titulaire de la Joie-Sainte-Claire ; fr. de Fontenay, prieur titulaire de Droitteval [Droiteval] ; fr. Lamy, prieur titulaire de Saint-Lazare ; fr. de Gros, prieur titulaire de Notre-Dame de Leule ; fr. Désir, prieur titulaire de Belleau ; fr. Jobart, abbé de Châtillon, notaire du Chapitre général pg. 757-758. G) *Discours de M. Vidaud de la Tour* à la clôture du chapitre général pg. 759-760. 